
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 262
                                                         din 20 decembrie 2018
         privind modificarea Statului de Funcţii al Clubului Sportiv Municipal Sighișoara, 

        instituţie publică în subordinea Consiliului Local al Municipiului Sighişoara
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 112/23.11.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Văzând Hotărârea Consiliului Local Sighișoara nr. 208/28.12.2017 privind aprobarea înființării Clubului Sportiv Municipal Sighișoara, instituție publică în subordinea Consiliului Local al Municipiului Sighișoara, așa cum a fost modificată prin Hotărârea Consiliului Local Sighișoara nr. 91/26.04.2018 pentru modificarea Hotărârii Consiliului Local Sighișoara nr. 208/28.12.2017 privind înființarea Clubului Sportiv Municipal Sighișoara, instituție publică în subordinea Consiliului Local al Municipiului Sighișoara, precum și Hotărârea Consiliului Local Sighișoara nr. 223/30.10.2018 privind modificarea și completarea art. 13 din Regulamentul de organizare și funcționare a Clubului Sportiv Municipal Sighișoara, instituție publică în subordinea Consiliului Local al Municipiului Sighișoara;
Ținând cont de prevederile Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, aprobat prin H.G. nr. 286/2011, cu modificările și completările ulterioare;
Luând în considerare prevederile din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;

Văzând Procesul-verbal cu nr. 122 din 27.11.2018 al Consiliului de Administrație al C.S.M. Sighișoara, prin care se avizează astfel proiectul de hotărâre;
            Având în vedere Raportul de specialitate al  Clubului Sportiv Municipal Sighișoara, înregistrat cu nr. 113/23.11.2018, prin care se propune şi se justifică modificarea Statului de Funcţii al Clubului Sportiv Municipal Sighișoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. „a”, alin. (3) lit. „b”, art. 45 alin. (1) și a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,
          H O T Ă R Ă Ş T E :

Art. 1. Se aprobă modificarea Statului de Funcţii al Clubului Sportiv Municipal Sighișoara, conform anexei, care face parte integrantă din prezenta hotărâre.
Art. 2.  Cu data adoptării prezentei hotărâri, orice alte prevederi contrare, incidente în speță, se abrogă.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Clubul Sportiv Municipal Sighișoara.

Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

      Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Clubul Sportiv Municipal Sighișoara;
  1 ex. Serviciul Resurse Umane și Administrare Sistem Informatic;
  1 ex. Biroul Buget, Contabilitate, Salarizare - Direcţia Economică.
10 ex. 

B.A.
